internet vaartha 229 Views
ముంబై : రిలయన్స్‌ఇన్‌ఫ్రా అనుబంధసంస్థ రిలయన్స్‌ డిఫెన్స్‌ పారిశ్రామికప్రోత్సాహక మండలి నుంచి 12 పారిశ్రామిక ఉత్పత్తులలైసెన్సులు సాధించింది. కేవలం రక్షణరంగానికి సంబంధించిన యంత్రసామగ్రి తయారీకి మాత్రమే ఈ అనుమతులు ఉన్నట్లు ప్రకటించింది. డిఐపిపి తమ రిలయన్స్‌ డిఫెన్స్‌కువ్యూహాత్మక బిజినెస్‌ యూనిట్లు ఏర్పా టుకు అనుమతులిచ్చిందని రక్షణరంగ అవసరాలకు అనుగుణంగా వీటిని ఉత్పత్తిచేయడంతో పాటు విదేశాలకు కూడా ఎగుమతులు చేసే అవ కాశం ఉందని కంపెనీ ప్రకటించింది. ఏరోస్పేస్‌ రంగంలో కంపెనీ ఇప్పటికే మిలిటరీ ఎయిర్‌క్రాఫ్ట్‌ లు, హెలికాప్టర్లు తయారీకి అనుమతి నిచ్చింది. సైనికదళాల అవసరాలప్రకారం చూస్తే అన్నిరకాల వాతావరణ పరిస్థితులు, అన్ని ప్రాంతాల్లోని భూఉపరితల పరిస్థితులను తట్టుకుని నిలబడగలిగే యుద్ధ ట్యాంకులు క్షిపణి వ్యవస్థలను ఉత్పత్తిచేస్తుందని అంచనా. నావికాదళం కోసం అత్యాధునిక సాంకేతిక పరిజ్ఞానంతో కూడిన యంత్ర సామగ్రిని ఉత్పత్తిచేసేం దుకు రిలయన్స్‌డిఫెన్స్‌కు అనుమతులు లభించాయి. దీనితో జాయింట్‌ వెంచర్‌ లేదా రిలయన్స్‌ సొం తంగా ఇతరసంస్థల సాంకేతిక పరిజ్ఞానం ఒప్పందంతో దేశంలోనే వీటిని ఉత్పత్తిచేసే అవకాశం ఉంది.